**Ministru kabineta noteikumu projekta „Grozījumi Ministru kabineta 2009.gada 15.septembra noteikumos Nr.1065 „Noteikumi par aizdevumiem sīko (mikro), mazo un vidējo saimnieciskās darbības veicēju un lauksaimniecības pakalpojumu kooperatīvo sabiedrību attīstības veicināšanai”” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| **Mērķis, risinājums un projekta spēkā stāšanās laiks (500 zīmes bez atstarpēm)** | Tiesību akta projekts paredz Ministru kabineta 2009.gada 15.septembra noteikumos Nr.1065 „Noteikumi par aizdevumiem sīko (mikro), mazo un vidējo saimnieciskās darbības veicēju un lauksaimniecības pakalpojumu kooperatīvo sabiedrību attīstības veicināšanai” (turpmāk – MK noteikumi Nr.1065) precizēt atbalsta saņēmēju loku, atbalstāmās nozares, investīciju aizdevumu nosacījumus, atbalsta stimulējošās ietekmes nosacījumus, aizdevuma nodrošinājuma prasības, kā arī garantijas apjomu.  |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Ministru kabineta noteikumu projekts „Grozījumi Ministru kabineta 2009.gada 15.septembra noteikumos Nr.1065 „Noteikumi par aizdevumiem sīko (mikro), mazo un vidējo saimnieciskās darbības veicēju un lauksaimniecības pakalpojumu kooperatīvo sabiedrību attīstības veicināšanai”” (turpmāk - noteikumu projekts) sagatavots pamatojoties uz Attīstības finanšu institūcijas likuma 12.pantu. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Noteikumu projekts paredz šādas izmaiņas MK noteikumos Nr. 1065:1. ***Noteikt papildu finansējumu MK noteikumu Nr. 1065 III.1 nodaļā noteikto aizdevumu sākotnējo sabiedrības "Altum" zaudējumu segšanai***

“Attīstības finanšu institūcija Altum” (turpmāk – Altum kopš 2017.gada septembra ir apstiprinājusi 21 aizdevumu energoefektivitātes pasākumu īstenošanai 10.32 milj. EUR apmērā. Pašreizējos salīdzinoši mazos apjomus ietekmē šo aizdevumu specifika – uzņēmējiem joprojām galvenā prioritāte ir uzņēmuma darbības nodrošināšana un jaunu produktu attīstīšana un /tirgu apgūšana. Līdz ar to iespējas veikt darbības uzņēmuma enerģijas patēriņa samazināšanai tiek atstātas novārtā. Attiecīgo aizdevumu popularizēšanai ir nepieciešams ilgstošs laika periods, papildu izglītošana, kā arī finansiālas iniciatīvas. Eiropas Komisija 2018. gada oktobrī ir apstiprinājusi Altum projektu tehniskās palīdzības sniegšanai uzņēmumiem energoefektivitātes projektu sagatavošanai. Tomēr papildus ir nepieciešams īstenot finansiālas iniciatīvas, kas dotu iespēju samazināt aizdevumu procentu likmes komercbanku aizdevumu līmenī, kā rezultātā būtu iespējams palielināt finansējuma apjomus un izmantot visu pašreiz pieejamo finansējumu, kuru Altum piesaistījis attiecīgo aizdevumu sniegšanai. Ievērojot Ministru kabineta 2013.gada 28.maija sēdes protokollēmuma Nr.32 47.§ 5.punktu “Ņemot vērā Ministru kabineta 2013.gada 5.marta sēdes protokollēmumu (prot. Nr.13 38.§) par Eiropas Komisijas audita ziņojumos noteiktajām finanšu korekcijām un to, ka projekta "Aizdevumi komersantu konkurētspējas uzlabošanai" īstenotājas valsts akciju sabiedrības "Latvijas Hipotēku un zemes banka" darbībā nav konstatēti pārkāpumi, uzskatīt par atgūtiem projekta ietvaros konstatētos neatbilstošos izdevumus 1 934 260,30 latu (2 752 204,46 eiro) apmērā. Ekonomikas ministrijai nodrošināt, ka valsts akciju sabiedrība "Latvijas Hipotēku un zemes banka" par šo apjomu izsniedz aizdevumus tās pašas valsts atbalsta programmas ietvaros.” Ievērojot iepriekš minēto, MK noteikumu Nr. 1065, kas ir tā pati valsts atbalsta programma, kas norādīta Ministru kabineta 2013.gada 28.maija sēdes protokollēmuma Nr.32 47.§ 5.punkta otrajā teikumā, paredzēts izmantot Eiropas Savienības fondu 2007.-2013.gada plānošanas periodā Altum ieskaitīto valsts budžeta finansējumu, sedzot no pieejamajiem līdzekļiem sākotnējos zaudējumus Programmu rādītāju novērtējumā, kas veikts atbilstoši Attīstības finanšu institūcijas likuma 12.panta 3.daļai, paredzētajā apmērā. 1. ***Palielināt MK noteikumu Nr.1065 5.3 punktā noteikto valsts aizdevuma apmēru:***

Altum izsniedz aizdevumus sīko (mikro), mazo un vidējo saimnieciskās darbības veicēju un lauksaimniecības un mežsaimniecības pakalpojumu kooperatīvo sabiedrību attīstības veicināšanai (turpmāk – MVU izaugsmes aizdevumi) izmantojot Eiropas Investīciju Bankas (turpmāk - EIB) un Valsts kases aizdevuma resursus. EIB resursi tiek izmantoti apgrozāmo līdzekļu aizdevumiem, kā arī investīciju aizdevumiem. Savukārt Valsts kases resursi līdz šim tikuši izmantoti tikai investīciju aizdevumu finansēšanai.No 2015. gada līdz 2018.gada vidum no valsts aizdevuma resursiem izsniegto investīciju aizdevumu portfelis ir sasniedzis 17 milj. *euro*, tuvojoties MK noteikumu Nr. 1065 5.3 punktā noteiktajam Valsts kases aizdevuma apmēra limitam - 20 milj. *euro*.No EIB resursiem finansēto MVU izaugsmes aizdevumu atmaksas termiņš nedrīkst pārsniegt 2024. gada 1. augustu, tāpēc līdz šim lielākais apjoms MVU izaugsmes aizdevumu tika izsniegti no EIB resursiem. Ik gadu no EIB resursiem finansēto MVU izaugsmes aizdevumu skaits samazinās, jo, vairumā gadījumu, kad tiek izsniegti MVU izaugsmes aizdevumi investīcijām, kas saistīti ar lielu ražošanas iekārtu iegādi un būvniecību, nepieciešamais atmaksas termiņš ir ievērojami garāks par EIB resursiem noteikto. Ņemot vērā iepriekš minēto, no Valsts kases resursiem finansēto MVU izaugsmes aizdevumu īpatsvars katru gadu pieaug.Nākamajos 3 gados Altum plāno izsniegt MVU izaugsmes aizdevumus par kopēju finansējumu 49,5 milj. *euro* apmērā (tas ir 16.5 milj. *euro* gadā), no Valsts kases resursiem finansējot gan apgrozāmo līdzekļu, gan investīciju aizdevumus vismaz 33 milj. *euro* apmērā. Ņemot vērā turpmāko gadu aplēses par izsniegto MVU izaugsmes aizdevumu apmēru, kā arī jau līdz šim izsniegto aizdevumu apmēru, noteikts, ka Valsts kases resursi nepieciešami vismaz 50 milj. *euro* apmērā. Ņemot vērā augstāk minēto MK noteikumos Nr. 1065 nepieciešams noteikt Valsts kases piesaistāmā finansējuma apmēru 55 milj. *euro* apmērā.1. ***Paplašināt aizdevumu saņēmēju loku:***
* MK noteikumu Nr.1065 7.3. un 7.4.apakšpunkts ierobežo aizdevumu saņēmēju loku atbilstoši to uzņēmējdarbības formai, nosakot ka atbalstāmi ir tikai saimnieciskās darbības veicēji, kas ir komersanti, zemnieku vai zvejnieku saimniecības, vai individuālie uzņēmumi. Savukārt Komisijas regulā Nr.702/2017 (2014. gada 25. jūnijs), ar kuru konkrētas atbalsta kategorijas lauksaimniecības un mežsaimniecības nozarē un lauku apvidos atzīst par saderīgām ar iekšējo tirgu, piemērojot Līguma par Eiropas Savienības darbību 107. un 108. pantu (turpmāk - Komisijas regulas Nr.702/2017) un Eiropas Parlamenta un Padomes regulā Nr.1379/2013 (2013. gada 11. decembris) par zvejas un akvakultūras produktu tirgu kopīgo organizāciju un ar ko groza Padomes Regulas (EK) Nr. 1184/2006 un (EK) Nr.1224/2009 un atceļ Padomes Regulu (EK) Nr. 104/2000 (turpmāk - Padomes regula Nr.1379/2013), saskaņā ar kuru atbalsts tiek sniegts, šādus saimnieciskās darbības veicēju ierobežojumus neparedz.
* Ekonomikas ministrijas ieskatā, esošā MK noteikumu Nr.1065 redakcija nepamatoti ierobežo aizdevumu pretendentu loku, tāpēc, lai nodrošinātu iespēju saņemt aizdevumu plašākam saimnieciskās darbības veicēju lokam, nepieciešams no MK noteikumu Nr.1065 7.3. un 7.4.apakšpunkta svītrot tajos ietverto saimnieciskās darbības veicēju uzskaitījumu.
* Saskaņā ar spēkā esošo regulējumu aizdevumu energoefektivitātes paaugstināšanai var saņemt tikai MK noteikumu Nr.1065 7.2. un 7.5. apakšpunktā noteiktie saimnieciskās darbības veicēji. Ņemot vērā, ka interesi par šiem aizdevumiem izrāda arī MK noteikumu Nr. 1065 7.1., 7.3. un 7.4. apakšpunktā noteiktie saimnieciskās darbības veicēji un nav pamatojuma ierobežot to iespējas saņemt atbalstu energoefektivitātes paaugstināšanai, Ekonomikas ministrijas ieskatā nepieciešams paplašināt arī energoefektivitātes aizdevumu saņēmēju loku.
1. ***Precizēt MK noteikumu Nr.1065 nosacījumus aizdevumu nepiešķiršanai:***

Lai nodrošinātu skaidrus nosacījumus saimnieciskās darbības veicēju izvērtēšanai, pieņemot lēmumu par MK noteikumu Nr.1065 30.² punktā noteiktā aizdevumu piešķiršanu noteikumu projektā noteikts, ka:1. MK noteikumu Nr.1065 10.2.apakšpunkts ir piemērojams saimnieciskās darbības veicējiem, kas pretendē uz energoefektivitātes paaugstināšanas aizdevuma saņemšanas;
2. ierosināts MK noteikumus Nr.1065 papildināt ar 10.5.apakšpunktu, lai nodrošinātu Komisijas regulas (ES) Nr. 1407/2013 (2013. gada 18. decembris) par Līguma par Eiropas Savienības darbību 107. un 108. panta piemērošanu *de minimis* atbalstam (turpmāk - Komisijas regula Nr.1407/2013) 4.panta 3.punkta a) apakšpunkta ievērošanu.

MK noteikumu Nr.1065 10.3.apakšpunkts precizēts, nosakot, ka MK noteikumu Nr.1065 22.punktā noteikto saimnieciskās darbības veicēju atbilstība grūtībās nonākuša saimnieciskās darbības veicēja statusam ir jānosaka saskaņā ar Komisijas regulas Nr.702/2014 2.panta 14) punkta “a”, “b” un “d” apakšpunktu.1. ***Precizēt atbalstāmās nozares:***
* Noteikumu projekts paredz svītrot MK noteikumu Nr.1065 11.6.-11.15.apakšpunktus, kas MK noteikumos Nr.1065 tika iekļauti 2009.gadā, kad valstī bija cita ekonomiskā situācija un aizdevumu sniegšanu minētajās nozarēs Ekonomikas ministrija ierobežoja kreditēšanas augsto risku dēļ. Ekonomikas ministrijas ieskatā šobrīd šādi ierobežojumi nav nepieciešami un, lai nodrošinātu savstarpēju programmu papildināmību, ir savstarpēji jāvienādo MK noteikumu Nr.1065 nosacījumi ar citām valsts atbalsta programmām, piemēram, saskaņā ar Ministru kabineta 2016.gada 31.maija noteikumiem Nr.328 “Noteikumi par mikroaizdevumiem un starta aizdevumiem” (turpmāk – MK noteikumi Nr.328) īstenoto starta aizdevumu programmu.
* Lai nodrošinātu skaidras tiesību normas, MK noteikumu Nr.1065 11.1. – 11.5.apakšpunkti papildināti ar atbilstošajiem NACE kodiem.
* Atbilstoši grozījumiem MK noteikumu Nr.1065 11.punktā, precizējumi veikti arī MK noteikumu Nr.1065 12.punktā, t.i., tas tiek dzēsts, un precizēti 12.¹ punktā minētie nozaru ierobežojumi.
* MK noteikumu Nr.1065 11.1.apakšpunktā minētā nozare precizēta atbilstoši, piemērām, Ministru kabineta 2010.gada 26.oktobra noteikumiem Nr.997 “Noteikumi par garantijām komersantu un atbilstošu lauksaimniecības pakalpojumu kooperatīvo sabiedrību konkurētspējas uzlabošanai” un MK noteikumiem Nr.328, kuros tiek ierobežota tikai ieroču un munīcijas tirdzniecība, nevis ražošana.
* MK noteikumu Nr.1065 11.5.apakšpunktā noteiktā ierobežojuma mērķis bija nepieļaut atbalsta sniegšanu darījumiem, kas saistīti ar nekustamā īpašuma pārdošanu un pirkšanu, bet nav saistīti ar saimnieciskās darbības veicēja paplašināšanos. Tomēr ņemot vērā, ka NACE 2. red. L sadaļā "Operācijas ar nekustamo īpašumu" (turpmāk – L sadaļa) ir sadaļas, kuru ietvaros veicot darbības nekustamais īpašums paliek saimnieciskās darbības veicēja īpašumā un tas tajā veic ar savu saimniecisko darbību saistītas darbības, Ekonomikas ministrijas ieskatā nav pamata noteikt ierobežojumu uz visu L sadaļu;
* Ņemot vērā, ka Regulas Nr. 1407/2013 3. panta 2. punktā ir noteikts ne tikai maksimālā *de minimis* atbalsta apmērs, bet tajā arī iekļauts nosacījums, ka *de minimis* atbalstu nevar izmantot kravas transportlīdzekļu iegādei, skaidrāku programmas nosacījumu nodrošināšanai, ierosinām MK noteikumos Nr. 1065 iekļauts šis nozares ierobežojumu. Skaidrojam, ka ņemot vērā Regulas Nr. 1047/213 prasības arī līdz šim nav tikuši izsniegto aizdevumu kravas transporta iegādei, tāpēc nav uzskatāms, ka normas izmaiņas radīs ietekmi uz programmas subjektiem.
* Papildus MK noteikumi Nr. 1065 ir papildināti ar ierobežojumu saņemt Altum aizdevumu ar mērķi veikt alkohola tirdzniecību. Šāds ierobežojums ir ietverts visās Altum īstenotajās atbalsta programmās, tāpēc Ekonomikas ministrijas ieskatā arī MVU izaugsmes aizdevumu programmai būtu piemērojams šāds ierobežojums. Skaidrojam, ka līdz šim nav tikuši izsniegti aizdevumi alkohola tirdzniecībai, tāpēc nav uzskatāms, ka normas izmaiņas radīs ietekmi uz programmas subjektiem.
1. ***Atcelt procentu likmes subsīdiju:***

MK noteikumu Nr.1065 21.1 punkts paredz procentu likmes subsīdiju 50 % apmērā no kopējiem investīciju aizdevuma procentu maksājumiem. Šīs subsīdijas tika ieviestas laikā, kad bija nepieciešamība veicināt investīciju iepludināšanu ekonomikā un kreditēšanas apjomu izaugsmi. Kreditēšanas apjomi valstī ir stabilizējušies, līdz ar to tiek ierosināts svītrot MK noteikumu Nr.1065 21.1 punktu.1. ***Precizēt saimnieciskās darbības veicēju loku, kuriem piemērojams atbalsta stimulējošās ietekmes nosacījums:***

MK noteikumu Nr.1065 23.punkts spēkā esošajā redakcijā ir attiecināms uz visiem noteikumu 7.punktā minētajiem saimnieciskās darbības veicējiem. Ņemot vērā, ka stimulējošās ietekmes nosacījumi ir attiecināmi tikai uz MK noteikumu Nr.1065 7.3. un 7.4.apakšpunktā noteiktajiem saimnieciskās darbības veicējiem, skaidra tiesiskā regulējuma nodrošināšanai ir jāprecizē konkrētā norma, nosakot, ka šis MK noteikumu Nr.1065 punkts nav jāpiemēro 7.1., 7.2. un 7.5.apakšpunktā noteiktajiem saimnieciskās darbības veicējiem.Vienlaikus, lai novērstu iespējamās interpretācijas (t.i., saimnieciskās darbības veicējs var būt uzsācis biznesa plāna īstenošanu, bet nav uzsācis darbu pie konkrētā atbalstītā projekta posma vai uzsācis konkrēto darbību) attiecībā uz stimulējošās ietekmes nosacījumu atbilstošu piemērošanu, punkts papildināts arī ar atsauci uz Komisijas regulas Nr.702/2014 6.panta 2.punktu un Komisijas regulas (ES) Nr. 1388/2014 (2014. gada 16. decembris), ar ko konkrētas atbalsta kategorijas uzņēmumiem, kuri nodarbojas ar zvejas un akvakultūras produktu ražošanu, apstrādi un tirdzniecību, atzīst par saderīgām ar iekšējo tirgu, piemērojot Līguma par Eiropas Savienības darbību 107. un 108. pantu (turpmāk - Komisijas regula Nr.1388/2014) 6.panta 2.punktu. 1. ***Noteikt vispārīgas prasības, kuru atbilstību vērtē Altum, pieņemot lēmumu par aizdevuma piešķiršanu:***

MK noteikumi Nr.1065 ir papildināti ar aizdevuma pieteikuma vērtēšanas pamatprincipiem, paplašinot MK noteikumu Nr. 1065 17., 24. un 30.4 punktu, tajos ietverot arī MK noteikumu Nr.1065 28.¹ punktā ietverto nosacījumu par saimnieciskās darbības veicējam nodrošināmo līdzdalības apmēru, tāpēc attiecīgi svītrots MK noteikumu Nr.1065 28.¹ punkts. 1. ***Tehniski precizējumi***
* Noteikumu projekta 1.punktā svītrots vārdu savienojums “un tādu lauksaimniecības un mežsaimniecības pakalpojumu kooperatīvo sabiedrību attīstību, kuras atbilst normatīvajos aktos noteiktajiem atbilstības kritērijiem”, jo saimnieciskās darbības veicēju veido jau ir uzskaitīti MK noteikumu Nr.1065 7.punktā;
* 2019.gada 1.janvārī spēkā stājās jaunais Kooperatīvo sabiedrību likums, kurā vairs nav paredzēts kooperatīvo sabiedrību veidu iedalījums, taču atbilstības statusa iegūšanai atbilstošos kritērijus attiecīgās lauksaimniecības, mežsaimniecības vai mājražošanas kooperatīvajām sabiedrībām noteiks Ministru kabineta noteikumi. Ņemot vērā šo, attiecīgi precizēts 7.1.apakšpunkts, lai precizētu saimnieciskās darbības veicēju formulējumu atbilstoši jaunajai Kooperatīvo sabiedrību likuma normai;
* Noteikumu projekta 4.punktā precizēts Altum nosaukums;
* dzēsti MK noteikumu Nr. 1065 8.1 un 8.2 punkti, lai pamātā mazinātu ALTUM un saimnieciskās darbības veicēju administratīvo slogu, jo MK noteikumu Nr. 1065 sākotnējās ietekmes novērtējuma ziņojumā (anotācija) teikts, lai sabiedrība Altum nekonkurētu ar komercbankām kreditēšanas tirgū, ja pieprasītā aizdevuma summa pārsniedz 100 000 euro, saimnieciskās darbības veicējam kopā ar aizdevuma pieteikumu ir jāiesniedz sabiedrībā Altum kredītiestādes piekrišanas vēstule vai e-pasta izdruka, kurā saimnieciskās darbības veicējam ir saistības vai saimnieciskās darbības veicēja vēstules kopija kredītiestādei par atteikšanos pieņemt kredītiestādes piedāvātā aizdevuma nosacījumus. Šāda pieeja tika balstīta un saskaņota ar Latvijas Finanšu nozares asociāciju uz to, ka kredītiestādes savā starpā konkurē par dzīvotspējīgu projektu finansēšanu, kuru administrēšanai jāpatērē pēc iespējas mazāk resursu.;
* dzēsts MK noteikumu Nr.1065 9.punkts, jo šim punktam nav juridiskās noslodzes;
* noteikumu projekta 13 punktā precizēta atsauce uz Komisija Regulas Nr. 1388/2014 9. panta 2. punktam "c" apakšpunktā un 3. punktā noteiktajām prasībām;
* lai salāgotu MK noteikumu Nr.1065 nosacījumus ar citiem finanšu instrumentiem un nodrošinātu informāciju pieprasīšanu pēc satura, nevis dokumenta nosaukuma, precizēts MK noteikumu Nr.1065 16.punkts, nosakot, ka atbalsta saņēmējam iesniedz pieteikumu, kurā ietverts biznesa projekta apraksts, kā arī cita sabiedrības Altum norādītā informācija;
* dzēsts MK noteikumu Nr.1065 30.6 punkts;
* MK noteikumu Nr.1065 18., 18.1 punktos papildināts aiz pirmā teikuma iekļaujot teikumu “Apgrozāmo līdzekļu aizdevuma termiņš – līdz 5 gadiem.” un aizstāt vārdu savienojumu “un kopējais aizdevuma termiņš nepārsniedz maksimālo termiņu” ar vārdiem “un sabiedrība "Altum" ir pieņēmusi lēmumu saskaņā ar šo noteikumu 17. punktu.”. Ņemot vērā, to ka līdz šim jau praksē aizdevumi apgrozāmajiem līdzekļiem tika izsniegti nepārsniedzot šādu termiņu, kas pamatoti ar īstermiņa aizdevuma struktūru, kā arī saimnieciskās darbības veicēja projekta īstenošanai nepieciešamo līdzfinansējumu, līdz ar to ar noteikumu grozījumiem tiek veikti precizējumi atbilstošajai situācijai;
* MK noteikumu Nr.1065 un 27. punkts papildināts ar vārdiem “un sabiedrība "Altum" ir pieņēmusi lēmumu saskaņā ar šo noteikumu 17. punktu”;
* 2019. gada 14. martā stājās spēkā Komisijas 2019. gada 21. februāra Regula Nr. 2019/316 ar ko groza Regulu Nr. 1408/2013 par Līguma par Eiropas Savienības darbību 107. un 108. panta piemērošanu de minimis atbalstam lauksaimniecības nozarē (turpmāk - regula). Eiropas Komisija ir devusi iespēju dalībvalstīm izvēlēties maksimālo atbalsta apjomu vienam pretendentam un valstij, izvēloties piemērot regulas ar 1. pantā 2. punktu izteiktajā 3. panta 2. un 3. punktu vai 3.a punktu. Informējam, ka no šī gada 14. marta var piemērot regulas ar 1. pantā 2. punktu izteiktajā 3. panta 3.a punktā noteiktos atbalsta griestus vienam vienotam uzņēmuma un dalībvalsts noteikto maksimālo apjomu triju fiskālo gadu periodā. Regulai atbilstoši precizējumi ir veikti Lauku atbalsta dienesta elektroniskās pieteikšanās sistēmā. Tādēļ ir veikti atbilstoši grozījumus 19.2. apakšpunktā;
* MK noteikumu Nr.1065 37.2.apakšpunkts ir papildināts ar atsaucēm uz Komisijas regulu Nr.1408/2013 un Komisijas regulu (ES) Nr. 717/2014 (2014. gada 27. jūnijs) par Līguma par Eiropas Savienības darbību 107. un 108. panta piemērošanu *de minimis* atbalstam zvejniecības un akvakultūras nozarē (turpmāk - Komisijas regula) Nr.717/2014, saskaņā ar kurām arī tiek sniegts valsts atbalsts šo noteikumu ietvaros;
* lai nodrošinātu skaidru regulējumu par Komisijas 2014. gada 17. jūnija Regulas (ES) Nr. 651/2014, ar ko noteiktas atbalsta kategorijas atzīst par saderīgām ar iekšējo tirgu, piemērojot Līguma 107. un 108. pantu (Eiropas Savienības Oficiālais Vēstnesis, 2014. gada 26. jūnijs, L 187) (turpmāk – Regula Nr. 651/2014) nosacījumu piemērošanu, nepieciešams precizēt MK noteikumu Nr. 1065 44. punktu, nosakot, ka Regulas Nr.651/2014 14. pantā noteiktais nosacījums, ka atbalsta saņēmējam jānodrošina finansiāls ieguldījums vismaz 25 % apmērā no attiecināmajām izmaksām, izmantojot pašu līdzekļus vai ārējo finansējumu, par kuru nav saņemts nekāds publisks atbalsts, ir piemērojams tikai gadījumos, kad atbalsts tiek piešķirts saskaņā ar konkrēto 14. pantu, ne Regulu Nr.651/2014 kopumā;
* dzēsts MK noteikumu Nr.1065 46.punkts, jo garantiju kompensācijas izmaksu kārtību nosaka Altum iekšējās kārtībās;
* Precizēta MK noteikumu Nr. 1065 32. punkta redakcija, lai nodrošinātu skaidrāku tiesisko regulējumu. Normas būtību šīs izmaiņas neietekmē.
1. ***Programmas rādītāju novērtējums***

Altum nodrošinās noteikumu projekta ietvaros īstenojamās atbalsta programmas ietekmes, risku un attiecīgi sagaidāmo zaudējumu, finansiālo rezultātu un programmas īstenošanas izvērtēšanu, lai ievērotu Attīstības finanšu institūcijas likuma 12.panta trešo daļu. Šo izvērtējumu Ekonomikas ministrija virzīs apstiprināšanai Ministru kabinetā vienlaicīgi ar šo Noteikumu projektu un EM to atsevišķi saskaņos ar Finanšu ministriju, kad būs saskaņoti visi Noteikumu projekta nosacījumi, kas ir priekšnosacījums šī izvērtējuma apstiprināšanai. |
| 3. | Projekta izstrādē iesaistītās institūcijas | Ekonomikas ministrija un Altum.  |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Saimnieciskās darbības veicēji. |
| 2. | Tiesiskā regulējuma ietekme uz tautsaimniecību un administratīvo slogu | Noteikumu projekts neparedz ietekmi uz administratīvo slogu. Noteikumu projekta īstenošanu nodrošinās Altum.  |
| 3. | Administratīvo izmaksu monetārs novērtējums | Noteikumu projekts neparedz ietekmi uz administratīvo slogu un izmaksām. |
| 4. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Noteikumu projekts šo jomu neskar. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Noteikumu projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| 1. | Saistības pret Eiropas Savienību | Ar Noteikumu projektu tiks ieviestas prasības šādiem Eiropas Savienības tiesību aktiem: * Komisijas regulai Nr. 1407/2013;
* Komisijas regulai Nr. 702/2014;
* Komisijas regulai Nr. 1408/2013;
* Komisijas regulai Nr. 717/2014;
* Komisijas regulai Nr.1388/2014;
* Komisijas regulai Nr. 651/2014.
 |
| 2. | Citas starptautiskās saistības | Projekts šo jomu neskar. |
| 3. | Cita informācija | Nav.  |

|  |
| --- |
| **1.tabula. Tiesību akta projekta atbilstība ES tiesību aktiem** |
| Attiecīgā ES tiesību akta datums, numurs un nosaukums | Ar Noteikumu projektu tiek ieviestas prasības no:* Komisijas regulas Nr. 1407/2013;
* Komisijas regulas Nr. 702/2014;
* Komisijas regulas Nr. 1408/2013;
* Komisijas regulas Nr. 717/2014;
* Komisijas regulas Nr. 1388/2014;
* Komisijas regulas Nr. 651/2014.
 |
| A | B | C | D |
| *Attiecīgā ES tiesību akta panta numurs (uzskaitot katru tiesību akta vienību – pantu, daļu, punktu, apakšpunktu)* | *Projekta vienība, kas pārņem vai ievieš katru šīs tabulas A ailē minēto ES tiesību akta vienību, vai tiesību akts, kur attiecīgā ES tiesību akta vienība pārņemta vai ieviesta* | *Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji.**Ja attiecīgā ES tiesību akta vienība tiek pārņemta vai ieviesta daļēji, – sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā.**Norāda institūciju, kas ir atbildīga par šo saistību izpildi pilnībā* | *Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības.**Ja projekts satur stingrākas prasības nekā attiecīgais ES tiesību akts, – norāda pamatojumu un samērīgumu.**Norāda iespējamās alternatīvas (t.sk. alternatīvas, kas neparedz tiesiskā regulējuma izstrādi) – kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos* |
| Regulas Nr.702/2014 2.panta 14.punkta a), (b un (d apakšpunkts | Noteikumu projekta 9.punkts | *Ieviests pilnībā* | *Neparedz stingrākas prasības* |
| Regulas Nr. 702/2014 9.panta 2.punkta c) apakšpunkts un 4.punkts  | Noteikumu projekta 14.punkts | *Ieviests pilnībā* | *Neparedz stingrākas prasības* |
| Regulas Nr. 1388/2014 9. panta 2. punkta "c" apakšpunkts un 3. punkts | Noteikumu projekta 14.punkts | *Ieviests pilnībā* | *Neparedz stingrākas prasības* |
| Vispārīga atsauce uz Regulu Nr.1407/2013  | Noteikumu projekta 15.punkts | *Ieviests pilnībā* | *Neparedz stingrākas prasības* |
| Regulas Nr. 1408/2013 3. panta 3. “a” punkts | Noteikumu projekta 18.punkts | *Ieviests pilnībā* | *Neparedz stingrākas prasības* |
| Regulas 702/2014 6.panta 2.punkts | Noteikumu projekta 21.punkts | *Ieviests pilnībā* | *Neparedz stingrākas prasības* |
| Regulas Nr. 1388/2014 6.panta 2.punkts | Noteikumu projekta 21.punkts | *Ieviests pilnībā* | *Neparedz stingrākas prasības* |
| Regulas Nr. 702/2014 1. panta 5. punkts | Noteikumu projekta 25.punkts | *Ieviests pilnībā* | *Neparedz stingrākas prasības* |
| Regulas Nr. 1388/2014 1. panta 3. punkta e) apakšpunkts | Noteikumu projekta 25.punkts | *Ieviests pilnībā* | *Neparedz stingrākas prasības* |
| Vispārīga atsauce uz Regulu Nr.1407/2013 | Noteikumu projekta 26.punkts | *Ieviests pilnībā* | *Neparedz stingrākas prasības* |
| Regulas Nr.1407/2013 1. pants | Noteikumu projekta 26.punkts | *Ieviests pilnībā* | *Neparedz stingrākas prasības* |
| Regulas Nr.1407/2013 3. panta 2. punkts | Noteikumu projekta 31.punkts | *Ieviests pilnībā* | *Neparedz stingrākas prasības* |
| Regulas 702/2014 14. panta 12.punkts | Noteikumu projekta 31.punkts | *Ieviests pilnībā* | *Neparedz stingrākas prasības* |
| Regulas Nr. 1388/2014 17. panta "b" apakšpunkts, 19. panta "b" apakšpunkts, 23. panta "b" apakšpunkts, 27. panta "b" apakšpunkts, 31. panta "b" apakšpunkts vai 42. panta "b" apakšpunkts | Noteikumu projekta 31.punkts | *Ieviests pilnībā* | *Neparedz stingrākas prasības* |
| Regulas Nr.1408/2013 1. pants | Noteikumu projekta 32.punkts | *Ieviests pilnībā* | *Neparedz stingrākas prasības* |
| Vispārīga atsauce uz Regulu Nr.717/2014 | Noteikumu projekta 32.punkts | *Ieviests pilnībā* | *Neparedz stingrākas prasības* |
| Regulas Nr.717/2014 1. pants | Noteikumu projekta 32.punkts | *Ieviests pilnībā* | *Neparedz stingrākas prasības* |
| Vispārīga atsauce uz Regulu Nr.1407/2013  | Noteikumu projekta 34.punkts | *Ieviests pilnībā* | *Neparedz stingrākas prasības* |
| Vispārīga atsauce uz Regulu Nr.1408/2013 | Noteikumu projekta 34.punkts | *Ieviests pilnībā* | *Neparedz stingrākas prasības* |
| Vispārīga atsauce uz Regulu Nr.717/2014 | Noteikumu projekta 34.punkts | *Ieviests pilnībā* | *Neparedz stingrākas prasības* |
| Regulas Nr.651/2014 14.pants | Noteikumu projekta 36.punkts | *Ieviests pilnībā* | *Neparedz stingrākas prasības* |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas? |  Noteikumu projekts šo jomu neskar. |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | Noteikumu projekts šo jomu neskar. |
| Cita informācija | Nav. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Pēc noteikumu projekta apstiprināšanas Altum nodrošinās informēšanas pasākumus.  |
| 2. | Sabiedrības līdzdalība projekta izstrādē | Noteikumu projektu Ekonomikas ministrija nosūtīs saskaņošanai Finanšu nozares asociācijai. |
| 3. | Sabiedrības līdzdalības rezultāti | Noteikumu projektu Ekonomikas ministrija saskaņos ar Finanšu nozares asociāciju. |
| 4. | Cita informācija |  Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Ministru kabineta noteikumu projekta izpildi nodrošinās Ekonomikas ministrija un Altum. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem. | Noteikumu projekta izpilde tiks nodrošināta Altum esošo funkciju ietvaros, nav nepieciešams izveidot jaunas institūcijas, likvidēt esošas institūcijas vai veikt reorganizāciju. |
| 3. | Cita informācija | Nav |

Ekonomikas ministrs R.Nemiro

Vīza: Valsts sekretārs Ē.Eglītis

Liene Bergholde, 67013203

Liene.Bergholde@em.gov.lv